Държавен вестник, бр. 102, 2015 г., стр. 101

БРОЙ  102	
Д Ъ Р Ж А В Е Н  В Е С Т Н И К 	
СТР.  101  
ползвател на застрахователни услуги, договаря 
условията или сключва застрахователния или 
презастрахователния договор, следи сроковете 
за подновяване на договорите и съдейства на 
ползвателя на застрахователни услуги при 
уреждането на претенциите при настъпване 
на застрахователно събитие.
(5) Застрахователният брокер няма право 
да приема документи по застрахователна 
претенция от името на застраховател, освен 
ако е изрично упълномощен за това. Когато 
застрахователният брокер е упълномощен 
от ползвател на застрахователни услуги да 
регистрира застрахователна претенция и да 
представя документи по нея от негово име, 
претенцията и документите се смятат за 
постъпили при застрахователя от датата, на 
която са регистрирани в деловодната система 
на застрахователя. 
Ограничения на дейността
Чл. 302. (1) Застрахователният брокер не 
може да извършва дейност като застрахова­
телен агент.
(2) Ограничението по ал. 1 се прилага и за 
членовете на управителните и контролните 
органи на застрахователния брокер, за всички 
други лица, оправомощени да управляват и 
представляват застрахователния брокер, как­
то и за неговите служители, непосредствено 
заети с извършване на застрахователно или 
презастрахователно посредничество.
(3) Застрахователният брокер не може да 
бъде акционер или съдружник, или член на 
управителен или контролен орган на застра­
хователен агент.
Раздел II
Условия за извършване на дейност като
застрахователен брокер
Изисквания към застрахователния брокер
Чл. 303. (1) Всеки член на управителен 
орган на застрахователен брокер и всяко 
друго лице, оправомощено да го управлява 
или представлява, както и застрахователният 
брокер – едноличен търговец, трябва да отго­
варя на следните изисквания да: 
1. не е осъждан на лишаване от свобода 
за умишлено престъпление от общ характер, 
освен ако е реабилитиран;
2. не е лишаван от право да заема мате­
риалноотговорна длъжност;
3. не е бил през последните три години 
преди определената от съда начална дата на 
неплатежоспособността член на управите­
лен или контролен орган или неограничено 
отговорен съдружник в дружество, за което 
е открито производство по несъстоятелност, 
или в прекратено поради несъстоятелност 
дружество, ако са останали неудовлетворени 
кредитори;
4. не е обявяван в несъстоятелност, ако са 
останали неудовлетворени кредитори, и да не 
се намира в производство по несъстоятелност.
(2) Всяко лице по ал. 1, което отговаря 
за и управлява дейността по застраховател­
но посредничество, трябва да отговаря и на 
следните изисквания да:
1. има висше образование;
2. има професионален опит в областта на 
застраховането или да е преминало успешно 
изпит за професионална квалификация, ор­
ганизиран от комисията.
(3) Когато член на управителен орган на 
застрахователния брокер е юридическо лице, 
изискванията по ал. 1 и 2 се отнасят съответно 
за физическите лица, които го представляват 
в тези органи.
(4) Професионален опит по ал. 2, т. 2 е 
най-малко две години работа на ръководна 
длъжност или на длъжност, непосредствено 
свързана със сключването и изпълнението на 
застрахователни договори в застраховател, 
презастраховател, застрахователен брокер 
или застрахователен агент, както и опит 
по чл. 83.
(5) Служителите на застрахователния 
брокер, непосредствено заети с извършването 
на застрахователно или презастрахователно 
посредничество, трябва да имат най-мал­
ко средно образование и да отговарят на 
изиск­ванията на ал. 1, както и да имат не­
обходимата квалификация за изпълнение на 
задълженията си. 
(6) Застрахователният брокер е длъжен да 
осигури обучение на служителите по ал. 5.
(7) Условията и редът за провеждане на из­
пит за професионална квалификация по ал. 2, 
т. 2, както и за признаване на квалификация, 
придобита в държава членка, се определят 
от комисията с наредба. Изпитът се провеж­
да от комисия, в чийто състав се включват 
един представител на браншови организации 
на застрахователите и един представител на 
браншови организации на застрахователните 
брокери. 
Повишаване на професионалната квалифика­
ция и компетентност 
Чл. 304. (1) Всеки застрахователен брокер е 
длъжен да гарантира, че неговите служители, 
които разпространяват застрахователни проду­
кти, имат подходящи знания и компетентност. 
(2) Всеки застрахователен брокер е длъжен 
да провежда периодично обучения на своите 
служители, които предлагат застрахователни 
продукти.
Поддържане на задължителна застраховка 
„Професионална отговорност“
Чл. 305. (1) Застрахователният брокер е 
длъжен постоянно да поддържа задължителна 
застраховка „Професионална отговорност“, 
валидна за цялата територия на Европейския 
съюз и Европейското икономическо простран­